Държавен вестник, бр. 73, 2010 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  73
е) при и след употреба на алкохол, нарко­
тични или упойващи вещества;
4. придобиването, съхранението, носенето 
и употребата на заглушители за оръжия;
5. използването за други цели на огнестрел­
ни оръжия или боеприпаси за тях, когато те 
са придобити за културни цели;
6. употребата на пиротехнически изделия 
в превозни средства, с изключение на пиро­
техническите изделия за превозни средства, в 
близост до леснозапалими материали, както 
и в районите на здравни и лечебни заведе­
ния, учебни заведения, социални домове, 
молитвени домове, храмове и манастири и 
употребата на пиротехнически изделия, с 
изключение на фойерверки от категория 1, в 
закрити помещения.
(2) Забраната по ал. 1, т. 3, букви „а“ – „д“ 
не се отнася за лица, изпълняващи служебни 
задължения по охрана.
(3) Забраната по ал. 1, т. 6 не се отнася 
за лица, притежаващи необходимата квали­
фикация и правоспособност за безопасност 
на труда при взривни работи, при употреба 
на пиротехнически изделия за политически, 
спортни, религиозни, културни мероприятия 
и заснемане на филмови продукции, след 
уведомяване на съответното РУ на МВР по 
мястото на употребата им.
Раздел II
Придобиване, съхранение и употреба на 
взривни вещества и пиротехнически изделия
Чл. 61. (1) За получаване на разрешение 
за придобиване на взривни вещества и/или 
пиротехнически изделия, с изключение на 
фойерверки от категория 1, на територията 
на Република България лицата по чл. 50, ал. 1 
и 2 подават до директора на ГДОП на МВР, 
съответно до началника на РУ на МВР по 
местонахождението на обекта за съхранение, 
а лицата по чл. 51, ал. 2 и 3 – до директора 
на ГДОП на МВР, заявление по образец, в 
което се посочват: 
1. име и адрес на наследодателя или прех­
върлителя;
2. видът и количеството взривни вещества 
и/или пиротехнически изделия;
3. основателна причина за издаване на 
разрешението в случаите на закупуване, за­
мяна и дарение.
(2) Към заявлението по ал. 1 се прилагат 
следните документи:
1. документ, удостоверяващ начина на 
придобиването им в случаите на наследство;
2. декларация, че придобитите взривни 
вещества за граждански цели и пиротехни­
чески изделия имат нанесена „СЕ“ марки­
ровка съгласно чл. 28, съответно уникална 
идентификация съгласно чл. 29 за взривните 
вещества за граждански цели;
3. списък на лицата, които ще имат достъп 
до взривни вещества и/или пиротехнически 
изделия, съгласуван с началника на РУ на 
МВР по местосъхранението им;
4. документ за платена такса в размер, 
определен с тарифата по чл. 12.
(3) Физически и юридически лица, ре­
гистрирани като търговци, и юридически 
лица с нестопанска цел, регистрирани по 
националното законодателство на държава 
членка, представят към документацията по 
ал. 2 и ЕИК, когато са регистрирани по реда 
на Търговския закон, или удостоверение за 
вписване в регистъра по Закона за юриди­
ческите лица с нестопанска цел, или копие 
от удостоверение за вписване в съответния 
регистър по националното законодателство 
на другата държава членка – в легализиран 
превод на български език.
(4) Българските граждани, граждани на 
други държави членки, пребиваващи на тери­
торията на Република България, и граждани 
на трета държава, постоянно пребиваващи на 
територията на Република България, управи­
телят/управителите или членовете на управи­
телните органи на лицата по ал. 3 представят 
към документацията по ал. 2 допълнително 
следните документи:
1. свидетелство за съдимост или съответен 
документ по националното законодателство на 
другата държава, удостоверяващо, че лицето 
не е осъждано за умишлено престъпление от 
общ характер;
2. официален документ, издаден от орган 
на съдебната власт, или съответен документ 
по националното законодателство на другата 
държава, удостоверяващ, че срещу лицето 
няма образувано наказателно производство 
за умишлено престъпление от общ характер; 
3. медицинско свидетелство от лечебно 
заведение или съответен документ по наци­
оналното законодателство на другата държа­
ва, удостоверяващо, че лицето не страда от 
психически разстройства.
Чл. 62. За получаване на разрешение за 
съхранение лицето, получило разрешение за 
придобиване на взривни вещества и пиротех­
нически изделия, с изключение на фойерверки 
от категория 1, подава до директора на ГДОП 
на МВР, съответно до началника на РУ на 
МВР по местонахождението на склада, в срок 
до два месеца от получаване на разрешението 
за придобиване заявление по образец, при­
дружено от следните документи: 
1. разрешение за ползване на обектите или 
друг заместващ го документ, издаден по реда 
на Закона за устройство на територията; 
2. документ, удостоверяващ правното ос­
нование за ползване на обектите;
3. паспорт на склада за съхранение на 
взривни вещества и пиротехнически изделия;